V premierni sezoni novoustanovljenega Svetovnega prvenstva Formule 1 je nastopil na štirih dirkah, edino uvrstitev pa je dosegel na dirki za Veliko nagrado Belgije, kjer je s šestim mestom le za mesto zgrešil svojo prvo uvrstitev med dobitnike točk, ob tem pa je zmagal na neprvenstveni dirki za Veliko nagrado Marseilla. Mnogo uspešnejši pa je bil v naslednji sezoni 1951, ko je dosegel tri zaporedna tretja mesta na dirkah za Veliko nagrado Belgije, Veliko nagrado Francije in Veliko nagrado Velike Britanije, čemur sta sledili še dve zaporedni četrti mesti na dirkah za Veliko nagrado Nemčije in Veliko nagrado Italije, skupno pa peto mesto v dirkaškem prvenstvu. Ob tem pa je zmagal še na neprvenstvenih dirkah Velika nagrada Marseilla, Grand Prix de Pau, Velika nagrada Sirakuz in Mille Miglia. V sezoni 1952 je nastopil le na zadnjih dveh dirkah sezone za Veliko nagrado Nizozemske in Veliko nagrado Italije, ki ju je končal na tretjem mestu. Ob tem je zmagal še na neprvenstvenih dirkah za Veliko nagrado Modene in Veliko nagrado Valentina. V naslednji sezoni 1953 pa je dosegel dve drugi mesti na dirkah za Veliko nagrado Argentine in Veliko nagrado Belgije, kar sta njegovi najboljši uvrstitvi na prvenstvenih dirkah Formule 1 v karieri, ob tem pa še tretje mesto na zadnji dirki sezone za Veliko nagrado Italije, s čimer je ponovno osvojil peto mesto v dirkaškem prvenstvu. V sezonah , in je ob veliko odstopih dosegel po eno peto mestu v vsaki od treh sezon, nato pa se je upokojil kot dirkač. Umrl je leta 1997 v starosti oseminosemdesetih let v Modeni.